cyanic-selkie/wikianc huggingface dataset:
Τατουάζ γιάντρα
Αντιδράσεις
Ενώ τα τατουάζ στη Δύση είναι σε μεγάλο βαθμό θέμα αισθητικής, στην Ταϊλάνδη είναι συνυφασμένα τόσο με την πνευματικότητα όσο και τη δεισιδαιμονία. Τα σχέδια, ο τρόπος της γραφής, τα γεωμετρικά σχέδια και σχήματα ζώων, είναι βαθιά συνδεδεμένα με τις Βουδιστικές και ανιμιστές εικόνες και μερικοί Ταϊλανδοί φοβούνται πως οι Δυτικοί αποτυγχάνουν να τις εκτιμήσουν. Τα τατουάζ με θρησκευτικές θεοτήτες είναι προβληματικά, ειδικά αν γίνονται κάτω από τη μέση. Στη Νοτιοανατολική ασιατική κουλτούρα, το κεφάλι είναι το πιο ιερό μέρος του σώματος. Όσο πιο κάτω στο σώμα γίνεται το τατουάζ τόσο λιγότερο ιερό είναι και οι ξένοι με θρησκευτικές φιγούρες σε τατουάζ στα πόδια τους, έχουν προκαλέσει αναστάτωση. Στον κεντρικό αυτοκινητόδρομο στην Μπανγκόκ από το αεροδρόμιο Suvarnabhumi της πόλης, σε πινακίδες 15-μέτρων είναι γραμμένο «Είναι λάθος να χρησιμοποιήσετε τον Βούδα ως διακοσμητικό στοιχείο ή τατουάζ". Μερικές ομάδες θέλουν την πλήρη απαγόρευση κάθε τατουάζ με θρησκευτικές προσωπικότητες.
Δείτε ακόμα
Κατηγορία:Τατουάζ - Δερματοστιξία
Cadillac STS
Η Cadillac STS ήταν ένα μεγαλομεσαίο πολυτελές σεντάν αυτοκίνητο της κατηγορίας Ε, που παρήχθη από την αμερικανική αυτοκινητοβιομηχανία Cadillac, από το 2004 έως τον Μάιο του 2011. Αντικατέστησε την Cadillac Seville και διατήρησε τον ρόλο της προκατόχου της, ως η ναυαρχίδα της εταιρείας στις περισσότερες εξαγωγικές αγορές. Αντιθέτως, στις ΗΠΑ, τον Καναδά και τις χώρες της Μέσης Ανατολής, η ναυαρχίδα της Cadillac και γενικότερα του ομίλου της General Motors, κατά την ίδια χρονική περίοδο, ήταν το ακόμα μεγαλύτερο σεντάν Cadillac DTS, που διατέθηκε μόνο στα κράτη αυτά.
Ονομασία
Η STS παρουσιάστηκε επίσημα στο Σαλόνι Αυτοκινήτου της Νέας Υόρκης στις αρχές Απριλίου του 2004. ενώ έφτασε στις αντιπροσωπίες των ΗΠΑ το φθινόπωρο του 2004, για την σεζόν (model year) του 2005. Ήταν ο επίσημος αντικαταστάτης της Cadillac Seville, η παραγωγή της οποίας είχε λήξει τον Δεκέμβριο του 2003. Το μοντέλο πήρε το όνομά του από την ισχυρότερη έκδοση της Cadillac Seville, την Seville STS (Seville Touring Sedan), η οποία είχε εμφανιστεί για πρώτη φορά το 1988 στην τρίτη γενιά της Seville. Ακολούθησε έτσι την νέα ονοματολογία που καθιέρωσε τότε η εταιρεία, ξεκινώντας με τη διακοπή της Cadillac Catera το 2001 και την εισαγωγή της διαδόχου Cadillac CTS το 2002, και ολοκληρώνοντας με τη διακοπή της Cadillac De Ville και την εισαγωγή της διαδόχου Cadillac DTS το 2005.
Επίσης, το νέο μοντέλο είχε αλλάξει και πλαίσιο, καθώς σε αντίθεση με την αποκλειστικά μπροστοκίνητη Seville, που βασιζόταν στην πλατφόρμα K-body, η STS βασιζόταν πλέον στην πισωκίνητη Sigma platform του ομίλου της General Motors, προσφέροντας μάλιστα και έξτρα 4-κίνηση. Έγινε έτσι το πρώτο στην ιστορία σεντάν της Cadillac που προσέφερε επιλογή τετρακίνησης. Η στάνταρ μεταφορά της μετάδοσης της κίνησης στους πίσω τροχούς, σε αντίθεση με την μπροστοκίνητη προκάτοχο Seville, αποφασίστηκε τότε από την μητρική General Motors με σκοπό να επαναπροσδιορίσει την Cadillac ως πιο ελκυστική στο νεανικό κοινό που επιθυμούσε μια πιο σπορ αίσθηση οδήγησης. Γενικότερα, ο όμιλος της General Motors είχε επιδιώξει για την STS να φαίνεται πιο σπορ και να ανταγωνίζεται περισσότερο μοντέλα όπως η BMW Σειρά 5 E60 και το Infiniti M45.
Αισθητική
Το αυτοκίνητο υιοθέτησε μια εντελώς διαφορετική σχεδιαστική ταυτότητα από αυτήν του προκατόχου του, ιδιαίτερα στα εμπρός και πίσω φώτα, που άλλαξαν ριζικά και έγιναν εντελώς κάθετα, ακολουθώντας την νέα σχεδιαστική φιλοσοφία για τον 21-ο αιώνα, που ονομάζεται «Αrt and Science» (Τέχνη και Επιστήμη).
STS-V
thumb|right|Η κορυφαία έκδοση Cadillac STS-V (μοντέλο 2007).
Η έκδοση υψηλών επιδόσεων Cadillac STS-V έφερε μια ειδική εκδοχή του V8 κινητήρα Northstar, η οποία είχε κυβισμό 4.4 λίτρων και υπερτροφοδότηση, ισχύος 345 kW / 469 hp. Συνδυαζόταν εξ αρχής με 6-τάχυτο αυτόματο κιβώτιο και είχε ως βασικό αντίπαλο τη BMW M5. Επίσης, είχε οριακά μεγαλύτερο μήκος από τις στάνταρ STS, ξεπερνώντας οριακά τα 5 μέτρα.
Σημείωση: Ο στάνταρ κινητήρας Northstar V8 των 320 hp απέκτησε το 6-τάχυτο αυτόματο την σεζόν του 2007 και ο κινητήρας 3.6 λίτρων V6 το απέκτησε την σεζόν του 2008, ενώ και οι δύο κινητήρες V8 συνέχισαν να διατίθενται έως το 2010, και ειδικά την τελευταία σεζόν του μοντέλου μόνο ο κινητήρας V6 απέμεινε.
SLS
thumb|left|Cadillac SLS του 2012 στη [[Σαγκάη, Κίνα.]]
Το 2006, ο μητρικός όμιλος της General Motors εισήγαγε και μια έκδοση της Cadillac STS με 9,9 εκατοστά μακρύτερο μεταξόνιο και ένα εντελώς διαφορετικό σαλόνι, την Cadillac SLS. Ειδικότερα η SLS κατασκευαζόταν από την κοινοπραξία Shanghai - GM, αρχικά μόνο για την αγορά της Κίνας, ενώ το 2007 παρουσιάστηκε επίσημα και στο Ντουμπάι, όπου και κυκλοφόρησε αμέσως μετά. Εδώ να σημειωθεί ότι από το 1994 οι ξένες αυτοκινητοβιομηχανίες εξαναγκάζονταν, λόγω της κινεζικής νομοθεσίας, να δημιουργήσουν μια κοινή επιχείρηση / κοινοπραξία (50:50) με μια κινεζική εταιρεία προκειμένου να παράγουν αυτοκίνητα επί κινεζικού εδάφους, γλιτώνοντας έτσι τους φόρους εισαγωγής. Το κέρδος της Κίνας από αυτή τη κίνηση ήταν ότι οι τοπικές αυτοκινητοβιομηχανίες απέκτησαν τεχνολογική και επιχειρησιακή τεχνογνωσία στη παραγωγή αυτοκινήτων.
Από την 1η Ιανουαρίου 2022, ωστόσο, τα πράγματα άλλαξαν, με την Κίνα να επιτρέπει σε όλες τις ξένες αυτοκινητοβιομηχανίες να κατασκευάζουν, αν θέλουν, αυτοκίνητα στη Κίνα αποκλειστικά μόνες τους.
Στα τέλη του 2009, έγινε μια ελαφρά αισθητική ανανέωση στην SLS, ενώ τότε απέκτησε και το σύστημα τηλεματικής OnStar της STS. Η εκδοχή SLS διατηρήθηκε στην παραγωγή έως το 2013, δηλαδή παρέμεινε για 2 χρόνια μετά τη λήξη της παραγωγής της STS με το στάνταρ μεταξόνιο.
Ανανέωση του 2007
thumb|right|Cadillac STS του 2008 - 2009.
Τον Μάιο του 2007, για την σεζόν του 2008, η Cadillac STS υπέστη μια εμφανή αισθητική ανανέωση, που είχε ήδη αποκαλυφθεί επίσημα το Σαλόνι Αυτοκινήτου της Νέας Υόρκης τον Απρίλιο του 2007. Συγκεκριμένα, απέκτησε μια μεγαλύτερη και πιο επιθετική γρίλια, με επένδυση από χρώμιο, και γενικότερα η αισθητική της «ταίριαξε» περισσότερο με αυτήν της κάπως μικρότερης Cadillac CTS. Επίσης, στο σαλόνι τοποθετήθηκαν νέα υλικά και ένα καινούριο τιμόνι, αν και κατά τα άλλα το ντιζάιν στο εσωτερικό παρέμεινε αμετάβλητο, παρά τις φήμες που είχαν κυκλοφορήσει ότι θα λάμβανε το σαλόνι της κινεζικής εκδοχής SLS.
Παράλληλα, η ισχύς του βασικού κινητήρα 3.6 λίτρων V6 αυξήθηκε από 255 hp σε 302 hp, ενώ απέκτησε και αυτός πλέον το 6-τάχυτο αυτόματο κιβώτιο, καταργώντας οριστικά το 5-τάχυτο αυτόματο.
Πωλήσεις
thumb|right|Το πίσω μέρος της Cadillac STS. Παρακάτω παρουσιάζονται οι ετήσιες πωλήσεις στις ΗΠΑ. Στον πίνακα φαίνεται ότι αν και τα πρώτα 2 χρόνια ξεκίνησε με καλές πωλήσεις, από το 2006 άρχισε μια κατακόρυφη πτώση από χρόνο σε χρόνο. Από το 2008 και μετά, επλήγησαν βαρύτατα από την παγκόσμια οικονομική κρίση του 2008, πέφτοντας πλέον σε αμελητέα νούμερα, όπως συνέβη τότε και με τα περισσότερα Αμερικανικά μοντέλα μεγάλου κυβισμού στην εγχώρια αγορά τους. Είναι εντυπωσιακό ότι το 2008 οι πωλήσεις της STS έπεσαν κατά 29,1% ως προς το 2007, ενώ το 2009 μάλιστα έπεσαν κατά 59,2% ως προς το ήδη καταστροφικό 2008. Το έτος 2010, σημειώθηκε περαιτέρω πτώση κατά 25,9% ως προς το 2009, ενώ το τελευταίο έτος παραγωγής, το 2011, η πτώση έφτασε το 25,4% ως προς το 2010. Οι χρονολογίες δίνονται σε ημερολογιακά έτη και όχι σε σεζόν (model years).
thumb|right|Cadillac STS στο Σαλόνι Αυτοκινήτου του [[Παρίσι|Παρισιού, τον Οκτώβριο του 2006.]] thumb|right|[[Πλευρά οδήγησης|Δεξιοτίμονη STS στο Ηνωμένο Βασίλειο, τον Ιούλιο του 2008.]]
Αντιθέτως, ο αριθμός των μοντέλων που κυκλοφόρησαν σε όλα τα κράτη της Ευρώπης, μεταξύ των οποίων και στην Ελλάδα, ήταν εξ αρχής εντελώς μηδαμινός έως ανύπαρκτος. Μάλιστα ενώ άρχισε να εξάγεται στις ευρωπαϊκές αγορές σταδιακά μέσα στο 2005, τελικώς η εξαγωγή της κράτησε μόλις 2 έτη ή σε κάποια κράτη και λιγότερο, μόλις 1 έτος, και από την ανανέωση που έγινε τον Μάιο του 2007 και μετά, σταμάτησε οριστικά να εξάγεται στην Ευρώπη, λόγω ανυπαρξίας ζήτησης. Το αποτέλεσμα αυτής της κίνησης ήταν η βελτιωμένη STS, των ετών 2007 - 2011, να κυκλοφορήσει σχεδόν μόνο στη Βόρεια Αμερική και στη Μέση Ανατολή. Ενδεικτικώς, παρουσιάζονται οι ετήσιες πωλήσεις στη Γαλλία:
Αντικατάσταση της STS
Η παραγωγή της Cadillac STS έληξε στις 4 Μαΐου 2011, ενώ μόλις 20 μέρες μετά, στις 24 Μαΐου 2011, έληξε και η παραγωγή της μεγαλύτερης Cadillac DTS. Ο μητρικός όμιλος της General Motors αντικατέστησε και τα δύο μοντέλα τον Μάιο του 2012, με ένα εντελώς νέο σεντάν, την Cadillac XTS, που βασίστηκε στο πρωτότυπο αυτοκίνητο (concept car) Cadillac XTS Platinum, το οποίο είχε παρουσιαστεί του 2010.
Εξωτερικοί σύνδεσμοι
STS Κατηγορία:Αμερικανικά αυτοκίνητα Κατηγορία:Αυτοκίνητα πολυτελείας
Σχέσεις Κύπρου και Δανίας
Το 1990, η Δανία έστειλε 342 στρατιώτες στην πολυεθνική Ειρηνευτική Δύναμη των Ηνωμένων Εθνών στην Κύπρο. Οι Δανοί στρατιώτες οργανώθηκαν με τη μορφή ταγμάτων πεζικού. Το 2004 η Δανία εγκαινίασε τη πρεσβεία της στην Κύπρο.
Οι αρχηγοί κρατών της Κύπρου, της Δανίας και της Πολωνίας έχουν δεσμευτεί κοινή δράση για την οικονομική κρίση και τον προϋπολογισμό της ΕΕ για την επταετία 2014-2020.
Στις 27 Απριλίου 1963, οι δύο χώρες υπέγραψαν συμφωνία εναέριων μεταφορών. Τον Μάιο του 1981, οι δύο χώρες υπέγραψαν φορολογική συνθήκη.
Ο Πρόεδρος της Κυπριακής Δημοκρατίας Γλαύκος Κληρίδης επισκέφθηκε τη Δανία τον Ιούνιο του 2002 για να συμμετάσχει σε συνομιλίες για την ένταξη της Κύπρου στην ΕΕ, το Κυπριακό και τις διμερείς σχέσεις Κύπρου και Δανίας. Τον Αύγουστο του 2006, ο Δανός Πρωθυπουργός Άντερς Φογκ Ράσμουσεν επισκέφθηκε την Πράσινη Γραμμή.
Εξωτερικοί σύνδεσμοι
Κατηγορία:Διμερείς σχέσεις της Δανίας Κατηγορία:Διμερείς σχέσεις της Κύπρου
Σπύρος Νικολαΐδης
Ο Σπύρος Νικολαΐδης (Θεσσαλονίκη, 26 Φεβρουαρίου 1994) είναι Έλληνας ηθοποιός, ευρύτερα γνωστός για τους πρωταγωνιστικούς ρόλους του στις σειρές 8 λέξεις και Η Γη της Ελιάς σε Ελλάδα και Κύπρο. Εργάζεται ως μοντέλο παγκοσμίως και είναι Brand Ambassador γνωστών επωνυμιών. Κάτοχος του τίτλου Mister Hellas 2020 στα Εθνικά Καλλιστεία Star & Mister GS Hellas. Έχει υπάρξει πρωταθλητής στις πολεμικές τέχνες και κάτοχος τίτλων στο Kickboxing.
Βιογραφία
Σε νεαρή ηλικία, ξεκίνησε να ασχολείται με τις πολεμικές τέχνες και συγκεκριμένα με το Kickboxing. Στην ηλικία των 22 είχε ήδη κατακτήσει δύο πανευρωπαΐκούς τίτλους και έξι πανελλήνιους στη κατηγορία του. Στα 23 του χρόνια αποφοίτησε από το Πανεπιστήμιο Ελλάδος όπου σπούδασε Διοίκηση Επιχειρήσεων και κατά τη διάρκεια των σπουδών του ξεκίνησε την δική του διαφημιστική εταιρία. Μεγαλώνοντας μετακόμισε στο Λος Άντζελες όπου και έκανε σπουδές υποκριτικής.
Καριέρα
Σε ηλικία μόλις 16 ετών ξεκίνησε την καριέρα του στο modeling όπου έκανε την πρώτη του καμπάνια εσωρούχων. Για πολλά χρόνια ήταν το πρόσωπο πολλών brand και γνωστών σχεδιαστών στις καμπάνιες τους αλλά και σε fashion shows στην Ελλάδα όπως Λάκης Γαβαλάς, Μιχάλης Ασλάνης κ.ά.
Εργάστηκε ως μοντέλο γενικότερα στην Ευρώπη όπου και βρέθηκε brand ambassador της Diesel. Στα 24 ξεκίνησε την δική του επωνυμία ρούχων και κοσμημάτων με ονομασία "Nikolais" από το επίθετο του.
Μετακόμισε στο Los Angeles, επιδιώκοντας καριέρα ως ηθοποιός. Ήταν ο μοναδικός άντρας και πρώτος Έλληνας που περπάτησε στο fashion show του σχεδιαστή Michael Costello στο LA Fashion Week.
Τη σεζόν 2019-2020 συμμετείχε στα Εθνικά Καλλιστεία GS HELLAS, όπου κατέκτησε την πρώτη θέση και τον τίτλο του Mister Hellas 2020.
Συμμετείχε στο ριάλιτι My Style Rocks, ως ο πρώτος άνδρας συμμετέχοντας και έφτασε μέχρι τον τελικό, κερδίζοντας την 5η θέση.
Ως ηθοποιός έχει πρωταγωνιστήσει στις Ελληνικές σειρές «8 Λέξεις» και «Γη της Ελιάς» σε σκηνοθεσία του Ανδρέα Γεωργίου.
Παραπομπές
Κατηγορία:Ηθοποιοί Κατηγορία:Έλληνες ηθοποιοί Κατηγορία:Έλληνες ηθοποιοί τηλεόρασης Κατηγορία:Έλληνες ηθοποιοί κινηματογράφου Κατηγορία:Φωτομοντέλα Κατηγορία:Αθλητές Κατηγορία:Έλληνες μοντέλα
Ζαν-Μπατίστ Λυλί
Ο Ζαν Μπατίστ Λυλί (Jean-Baptiste Lully, 28 Νοεμβρίου 1632 - 22 Μαρτίου 1687), ήταν Γάλλος συνθέτης ιταλικής καταγωγής, ο οποίος πέρασε το μεγαλύτερο μέρος της ζωής του εργαζόμενος στην αυλή του Λουδοβίκου ΙΔ΄ της Γαλλίας. Θεωρείται ο πατέρας του γαλλικού ύφους της Μπαρόκ μουσικής, αποκηρύσσοντας κάθε ιταλική επιρροή στη γαλλική μουσική του 18ου αιώνα.
Βιογραφία
Γιος ενός μυλωνά, ο Λυλί γεννήθηκε στη Φλωρεντία της Ιταλίας ως Τζοβάννι Μπαττίστα Λούλλι (Giovanni Battista Lulli). Έχοντας μια βασική εκπαίδευση, προχώρησε στην εκμάθηση της κιθάρας από κάποιον φραγκισκανό μοναχό της Φλωρεντίας. Αργότερα, στη Γαλλία, έλαβε μαθήματα βιολιού και χορού. Το 1646 τον ανακάλυψε ο Ροζέ ντε Λορέν (Roger de Lorraine), ιππότης της Γκιζ (Guise), ο οποίος τον πήγε στη Γαλλία. Εκεί, τέθηκε στην υπηρεσία της δούκισσας του Μονπανσιέ (la Grande Mademoiselle) ως βαλές και διδάσκαλος ιταλικών. Χάρη στη βοήθεια αυτής της πριγκίπισσας ο Λυλί αξιοποίησε το μουσικό του ταλέντο, σπουδάζοντας θεωρία της μουσικής με τον Νικολά Μετρύ (Nicolas Métru).
Περί το 1653 τέθηκε στην υπηρεσία του Λουδοβίκου ΙΔ΄ ως χορευτής. Η μουσική που συνέθεσε για το νυχτερινό μπαλέτο (ballet de la nuit) ικανοποίησε σε τέτοιο βαθμό τον βασιλιά, που τον διόρισε αυλικό συνθέτη οργανικής μουσικής. Από τη θέση αυτή διηύθυνε τα λεγόμενα είκοσι τέσσερα βιολιά του βασιλιά (Les Vingt-Quatre Violons du Roi ή La Grande Bande des Violons du Roi), μια ορχήστρα εγχόρδων για αυλική μουσική. Ο Λυλί αργότερα ίδρυσε και ένα μικρότερο σύνολο γνωστό ως La Bande des Petits Violons (τα μικρά βιολιά), για το οποίο έγραψε πολλά από τα έργα του μουσικής δωματίου.
Μέχρι τα τέλη του 1660 ο Λυλί είχε συνθέσει πολλά μπαλέτα, στα οποία χόρευε ο ίδιος καθώς και ο βασιλιάς. Γνώρισε μεγάλη επιτυχία γράφοντας μουσική για τις κωμωδίες του Μολιέρου, συμπεριλαμβανομένων των Γάμος με το στανιό (1664), Ο έρωτας γιατρός (1665), και Ο αρχοντοχωριάτης (1670). Άλλωστε, γνωρίζοντας προσωπικά τον Μολιέρο δημιούργησαν από κοινού το κωμικό μπαλέτο, ένα είδος θεατρικής κωμωδίας που πλαισιώνεται με χορευτικά. Εντούτοις, εγκατέλειψε το είδος αυτό, καθώς εξασθένησε το ενδιαφέρον του βασιλιά, αλλά και οι χορευτικές ικανότητες του ιδίου. Κατόπιν της τελευταίας παράστασης το 1670, ο Λυλί στράφηκε στην όπερα: απόκτησε το προνόμιο να εκδίδει όπερες από τον Πιέρ Περρέν (Pierre Perrin) και με την υποστήριξη του Ζαν Μπατίστ Κολμπέρ και του βασιλιά, δημιουργήθηκε ένα νέο προνόμιο που έδωσε στον Λυλί πλήρη έλεγχο όλης της μουσικής που εκτελείτο στη Γαλλία, μέχρι το θάνατό του το 1687.
Ο Λυλί ήταν γνωστός για τα ελευθεριάζοντα ήθη του. Όντας παντρεμένος με την Μαντλέν Λαμπέρ (Madeleine Lambert) (κόρη του φίλου και συναδέλφου του Μισέλ Λαμπέρ) κατηγορήθηκε πολλές φορές για παράνομους δεσμούς και ερωτικές συνευρέσεις με άνδρες και γυναίκες. Παρά τα σκάνδαλα και τη μεγάλη δυσαρέσκεια της αυλής, ο Λυλί κατάφερνε πάντα να λαμβάνει αμνηστία: άλλωστε ο Λουδοβίκος τον θεωρούσε απαραίτητο για τη μουσική του ψυχαγωγία, αλλά και αληθινό φίλο.
Στις 8 Ιανουαρίου 1687, ο Λυλί διηύθυνε ένα Te deum προς τιμήν της πρόσφατης ανάκαμψης του Λουδοβίκου από μια ασθένεια. Κατά το έθιμο της εποχής κρατούσε το ρυθμό χτυπώντας μια ξύλινη ράβδο στο πάτωμα, πρόδρομο της σημερινής μπαγκέτας. Εκ παραδρομής χτύπησε με την ράβδο ένα δάχτυλο του ποδιού του, δημιουργώντας ένα απόστημα. Επακολούθησε γάγγραινα, και καθώς αρνήθηκε να ακρωτηριαστεί το δάχτυλο του ποδιού του, κατέληξε στις 22 Μαρτίου. Άφησε την τελευταία του όπερα, Αχιλλέας και Πολυξένη ημιτελή. Οι δύο γιοί του, Ζαν-Λουί και Λουί, επίσης σταδιοδρόμησαν ως μουσικοί της γαλλικής αυλής.
Μουσική
Η μουσική του Λυλί εντάσσεται στην περίοδο του Μέσου Μπαρόκ (περ. 1650 - 1700). Ήταν ο πρώτος Ευρωπαίος συνθέτης που επιμελήθηκε με περισσή λεπτομέρεια ό,τι αφορούσε την ορχήστρα: έδωσε ιδιαίτερη έμφαση στην πειθαρχία των μουσικών και στην τήρηση του ρυθμού. Απαιτητικός καθώς ήταν, εκπαίδευε ο ίδιος τους μουσικούς και τους τραγουδιστές και διηύθυνε το θέατρό του μέχρι την παραμικρή λεπτομέρεια. Μπορούμε να πούμε ότι ο Λυλί έθεσε τις βάσεις για την ορχήστρα, με την σύγχρονη έννοια του όρου, γράφοντας για συγκεκριμένο αριθμό οργάνων και χωροθετώντας τα σε συγκεκριμένες θέσεις. Τα είκοσι τέσσερα βιολιά του βασιλιά αποτελούνταν στο κέντρο τους από πέντε ομάδες εγχόρδων (υψίφωνα, τέσσερα είδη μεσόφωνα και βαθύφωνα), τα οποία έθεταν μια πολύ συμπαγή και ισορροπημένη αρμονική βάση. Το σύνολο συμπληρωνόταν από φλάουτα και όμποε για τις μελωδικές γραμμές, και τσέμπαλο, θεόρβη και φαγκότο για το γενικό βάσιμο. Την ίδια αναλογία χρησιμοποιεί και στα χορωδιακά του έργα, γράφοντας πάντα για πέντε φωνές, τόσο όσον αφορά το θρησκευτικό, όσο και το κοσμικό του ρεπερτόριο.
Αυτή του η οργανωτικότητα είναι εμφανής και στα έργα του: στον μουσικό του λόγο, κύριο μέλημά του θεωρούσε να αναπαράγει στο μέγιστο βαθμό την εκφορά των ηθοποιών του 17ου αιώνα, κάτι που απαιτούσε να τηρείται επακριβώς η προσωδία του λόγου. Αυτό φαίνεται πολύ καθαρά στα ρετσιτατίβι του, όπου όχι μόνο οι μακρές και οι βραχείες συλλαβές τοποθετούνται σε τονισμένες και άτονες θέσεις αντίστοιχα, αλλά σημειώνονται και τα σημεία παύσης και ρίμας.
Η επίδραση της μουσικής του είναι επίσης εμφανής στην Αυλή αυτή καθαυτή: αντί για τις αργές και επιβλητικές κινήσεις που είχαν επικρατήσει μέχρι τότε, εισήγαγε ζωντανούς χορούς με γρήγορους και εύθυμους ρυθμούς. Πλάι στο κωμικό μπαλλέτο, ο Λυλί θεωρείται πατέρας της γαλλικής όπερας (tragédie en musique ή tragédie lyrique), αφού θεωρούσε την ιταλική όπερα ακατάλληλη για τη γαλλική γλώσσα. Ειδικότερα, επέλεξε τον συνδυασμό άριας και ρετσιτατίβου (αντί του ιταλικού προτύπου που τα ήθελε χωριστά) καθώς επίσης και την ταχύτερη ανάπτυξη της πλοκής, κατά την προτίμηση του γαλλικού κοινού.
Παραπομπές
Κατηγορία:Γάλλοι συνθέτες Κατηγορία:Συνθέτες του Μπαρόκ Κατηγορία:Συνθέτες όπερας Κατηγορία:ΛΟΑΤ πρόσωπα από τη Γαλλία
Ο ανακτημένος χρόνος
Ο ανακτημένος χρόνος (γαλλικός τίτλος Le Temps retrouvé) είναι ο έβδομος και τελευταίος τόμος του επτάτομου μυθιστορήματος του Μαρσέλ Προυστ Αναζητώντας τον χαμένο χρόνο. Εκδόθηκε το 1927, μετά τον θάνατο του συγγραφέα, με επιμέλεια του αδελφού του Ρομπέρ Προυστ. Στα ελληνικά έχει μεταφρασθεί και ως Ο ξανακερδισμένος χρόνος.
Ο αφηγητής μέσα από μια σειρά περιστατικών ασυνείδητης μνήμης, αντιλαμβάνεται ότι όλη η ομορφιά που έχει ζήσει στο παρελθόν είναι αιώνια ζωντανή. Ξαναβρίσκει τον χαμένο χρόνο και αρχίζει να εργάζεται, σε ένα αγώνα δρόμου με τον θάνατο, για να γράψει το μυθιστόρημα που μόλις διάβασε ο αναγνώστης.
Υπόθεση
Το έργο αρχίζει με τον αφηγητή Μαρσέλ σε επίσκεψη στο εξοχικό της Ζιλμπέρτ και του Ρομπέρ ντε Σαιν Λου στην Τανσοβίλ, κοντά στο εξοχικό των παιδικών του χρόνων στο Κομπραί. Περνούν χρόνο μαζί με τη Ζιλμπέρτ, θυμούνται τα παιδικά τους χρόνια και τον παιδικό τους έρωτα και αυτή η ανάμνηση προκαλεί θλίψη στην κοπέλα, που υποφέρει γιατί της λείπουν εκείνες οι στιγμές που ήταν χαρούμενη, σε αντίθεση με το παρόν, που είναι λυπηρό, λόγω της απιστίας του συζύγου της Σαιν Λου. Μια ανάγνωση ενός αδημοσίευτου αποσπάσματος από το Ημερολόγιο του Εντμόν ντε Γκονκούρ (που περιγράφει μια βραδιά στους Βερντυρέν) οδηγεί τον αφηγητή σε προβληματισμούς σχετικά με την τέχνη και τη λογοτεχνία.
Τα χρόνια περνούν και ο Μαρσέλ, άρρωστος, νοσηλεύτηκε αρκετό χρόνο σε σανατόριο. Επιστρέφει στο Παρίσι, το 1916, και ανακαλύπτει ότι, παρόλο που η χώρα βρίσκεται σε πόλεμο, οι κοσμικές συναθροίσεις στα σαλόνια συνεχίζονται και επιδεικνύεται μια πολυτέλεια άνευ προηγουμένου. Υπήρξαν ωστόσο πολλές αλλαγές στους κοσμικούς κύκλους που σύχναζε και παρατηρεί ότι έχουν χάσει το κύρος τους. Ακολουθεί αναλυτική περιγραφή του Παρισιού κατά την περίοδο του Α΄ Παγκοσμίου Πολέμου.
Ο πόλεμος συνεχίζεται: ο Ρομπέρ φεύγει για το μέτωπο όπου σκοτώνεται, ενώ στην Τανσοβίλ, το εξοχικό της Ζιλμπέρτ επιτάσσεται από το γερμανικό γενικό επιτελείο. Στο Παρίσι, ο βαρόνος ντε Σαρλύς απομονώνεται όλο και περισσότερο, καταρρακωμένος από τα πάθη του, έρμαιο των ομοφυλοφιλικών του σχέσεων, και δεν κρύβει τη συμπάθειά του για τη Γερμανία.
Το 1918, όταν τελειώνει ο πόλεμος, ο Μαρσέλ, μετά από δεύτερη παραμονή του σε σανατόριο, πηγαίνει σε μια δεξίωση της πριγκίπισσας του Γκερμάντ. Εδώ έχει την ευκαιρία να ξανασυναντήσει μερικούς από τους παλιούς του φίλους και διαπιστώνει ότι μερικούς δεν μπορεί να τους αναγνωρίσει, καθώς έχει περάσει πολύς καιρός από την τελευταία φορά που τους είδε. Στον ίδιο χώρο, παρατηρεί κάποιες λεπτομέρειες, όπως μια φθορά στο πλακόστρωτο της αυλής και τον ήχο από ένα κουτάλι που τοποθετείται στο πιάτο. Αυτές οι λεπτομέρειες, ασήμαντες για οποιονδήποτε, είναι σημαντικές για τον Μαρσέλ, αφού φέρνουν στο μυαλό του μερικές χαρούμενες μακρινές αναμνήσεις από τα παιδικά του χρόνια που τον κάνουν να θέλει να γράψει για το παρελθόν, αυτόν τον «χαμένο χρόνο» που ανακαλύπτει ξανά λίγο-λίγο. Αν και φοβάται ότι του μένει λίγος χρόνος ζωής, αποφασίζει ωστόσο να αφιερώσει τα τελευταία χρόνια του σ' αυτό το έργο, με την πιστή Φρανσουάζ να παραμένει στο πλευρό του. Στη συνέχεια θυμάται τα παιδικά του χρόνια, τις επισκέψεις του Σουάν στο Κομπραί και την ώρα που περίμενε τη μητέρα του να έρθει να τον φιλήσει και το μυθιστόρημα τελειώνει τη στιγμή ακριβώς που ο Μαρσέλ αρχίζει να γράφει το βιβλίο που ο αναγνώστης μόλις έχει διαβάσει.
Ταινία
Το 1999 το μυθιστόρημα μεταφέρθηκε σε κινηματογραφική ταινία σε σκηνοθεσία Ραούλ Ρουίς με την Κατρίν Ντενέβ, την Εμμανουέλ Μπεάρ κλ.
Παραπομπές
Κατηγορία:Γαλλικά μυθιστορήματα Κατηγορία:Αναζητώντας τον χαμένο χρόνο Κατηγορία:Μυθιστορήματα που έγιναν ταινίες
Φιννικές γλώσσες
thumb Οι Φιννικές γλώσσες ή Βαλτοφιννικές γλώσσες είναι κλάδος της οικογένειας των Ουραλικών γλωσσών που ομιλούνται γύρω από την Βαλτική Θάλασσα από τους Φίννους, κυρίως στη Φινλανδία και την Εσθονία, από περίπου 7 εκατομμύριους άνθρωπους.
Παραδοσιακά έχουν αναγνωριστεί οκτώ Φιννικές γλώσσες. Οι μείζονες σύγχρονοι εκπρόσωποι της οικογένειας είναι τα Φινλανδικά και τα Εσθονικά, οι επίσημες γλώσσες των αντίστοιχων εθνικών κρατών τους. Οι άλλες Φιννικές γλώσσες στην περιοχή της Βαλτικής Θάλασσας είναι τα Ιγγρικά και τα Βοτικά, που ομιλούνται στην Ιγγρία πλησίον του φινλανδικού κόλπου· και τα Λιβονικά, που ομιλούνταν κάποτε γύρω από τον Κόλπο της Ρίγας. Βορειοανατολικότερα ομιλούνται τα Καρελικά, τα Λουδικά και τα Βεψικά, στην περιοχή των λιμνών Ονέγκα και Λάντογκα.
Παραπομπές
*
Όρου Πρέτου
To Όουρου Πρέτου (Ouro Preto, μτφ. Μαύρος Χρυσός) είναι πόλη στην πολιτεία Μίνας Ζεράις, Βραζιλία. Σύμφωνα με την απογραφή έχει 70.281 κατοίκους. Ήταν πρωτεύουσα της Μίνας Ζεράις την περίοδο 1720-1897. Στο παρελθόν ήταν αποικιακή μεταλλευτική πόλη, η οποία αναπτύχθηκε κατά τη διάρκεια του πυρετού του χρυσού στη Βραζιλία, τον 18ο αιώνα, στη Σέρρα ντο Εσπινιάτσου. Έχει χαρακτηριστεί μνημείο παγκόσμιας κληρονομιάς της UNESCO λόγω της μπαρόκ αρχιτεκτονικής της.
Τον 18ο αιώνα, το Όουρου Πρέτου έγινε για μια περίοδο η πολυπληθέστερη πόλη στο Νέο Κόσμο, με εκτιμώμενο πληθυσμό 80.000 το 1750. Εκείνη τη χρονική στιγμή, ο πληθυσμός της Νέας Υόρκης ήταν ο μισός και το Σάο Πάολο είχε 8.000 κατοίκους. Επισήμως, 800 τόνοι χρυσού έφτασαν στην Πορτογαλία τον 18ο αιώνα. Ο χρυσός επίσης κυκλοφορούσε παράνομα, και στην αποικία χρησιμοποίησε για τη διακόσμηση εκκλησιών και αλλού. Οι μεταλλευτικές δραστηριότητες εξακολουθούν έως σήμερα να συνεισφέρουν σημαντικά στην οικονομία της πόλης, μαζί με τον τουρισμό.
Εξωτερικοί σύνδεσμοι
κατηγορία:Πόλεις της Βραζιλίας κατηγορία:Μνημεία Παγκόσμιας Κληρονομιάς στη Βραζιλία Κατηγορία:Μπαρόκ αρχιτεκτονική
Σαρίτα Τσάντχερι
Γεννήθηκε το 1966 στο Λονδίνο και έχει αγγλική και ινδική καταγωγή. Έχει γίνει γνωστή από τις δύο ταινίες Hunger Games στον ρόλο της Egeria, αλλά και από τη συμμετοχή της στην τηλεοπτική σειρά Homeland στον ρόλο της Μίρα, συζύγου του Σολ Μπέρενσον (Μάντι Πατίνκιν).
Τηλεόραση
Κατηγορία:Αγγλίδες ηθοποιοί κινηματογράφου Κατηγορία:Αγγλίδες ηθοποιοί τηλεόρασης
Πανελλήνιο πρωτάθλημα πετοσφαίρισης ανδρών 1961
Το πανελλήνιο πρωτάθλημα πετοσφαίρισης ανδρών 1961 ήταν το πρώτο που διεξήχθη μετά από 21 χρόνια. Συμμετείχαν 7 ομάδες, 4 από το πρωτάθλημα κέντρου, ο πρωταθλητής Α.Ο. Παγκρατίου, ο Παναθηναϊκός, ο Πανελλήνιος και ο Μίλωνας, 2 από το πρωτάθλημα Θεσσαλονίκης, η ΧΑΝΘ και ο Ηρακλής και μία από την περιφέρεια ο Τάλως Χανίων, ενώ ήταν να συμμετάσχει και η Ε.Α. Πατρών, αλλά αποσύρθηκε. Η διοργάνωση έλαβε χώρα στην Αθήνα, 23 με 30 Δεκεμβρίου 1961. Πρωταθλητής αναδείχθηκε ο Πανελλήνιος για έκτη φορά στις επτά διοργανώσεις που είχαν διεξαχθεί έως τότε.
Αγώνες
Οι ομάδες χωρίστηκαν σε δύο ομίλους των τεσσάρων (ο πρώτος όμιλος έμεινε με τρεις ομάδες μετά τη αποχώρηση της ΕΑΠ). Ο πρώτος κάθε ομίλου προκρίθηκε στον τελικό, ενώ οι δεύτεροι προκρίθηκαν στο μικρό τελικό.
Μικρός τελικός
Ο Α.Ο. Παγκρατίου δεν κατέβηκε στον μικρό τελικό, με αποτέλεσμα ο Μίλων να καταλάβει την τρίτη θέση χωρίς αγώνα. Ο αγώνας ήταν προγραμματισμένος να γίνει στις 29 Δεκεμβρίου
Μεγάλος τελικός
Στο μεγάλο τελικό αναμετρήθηκαν ο Πανελλήνιος με τον Παναθηναϊκό. Ο Πανελλήνιος επικράτησε στο τάι μπρέικ και κατέκτησε το 6ο πρωτάθλημα στην ιστορία του. Ο αγώνας έγινε στις 30 Δεκεμβρίου 1961.
Πηγές
Κατηγορία:Πανελλήνιο πρωτάθλημα πετοσφαίρισης ανδρών Κατηγορία:Πετοσφαίριση το 1961
Χημικός Μηχανικός
μικρογραφία|Στήλες απόσταξης|279x279εσ
μικρογραφία|210x210εσ|Οι υπολογιστές είναι σημαντικό εργαλείο του Χημικού Μηχανικού Ο  Μηχανικός ασχολείται με τον σχεδιασμό, τη βελτιστοποίηση και τον έλεγχο όλων των χημικών και φυσικών διεργασιών σε μία χημική βιομηχανία. Αρμοδιότητα του είναι να τηρεί τις προϋποθέσεις της παραγωγής ποιοτικών και ανταγωνιστικών προϊόντων και υλικών, σε συνθήκες που να εξοικονομείται ενέργεια και δεν ρυπαίνεται το περιβάλλον. Σε συνδυασμό με τα οικονομικά μεγέθη και τον κατάλληλο προγραμματισμό, που γίνεται με χρήση ηλεκτρονικών υπολογιστών, ο χημικός μηχανικός ελέγχει και βελτιστοποιεί τις διεργασίες και τις συνθήκες που θα αποφέρουν το επιθυμητό αποτέλεσμα.
Σπουδές
Οι σπουδές του Χημικού Μηχανικού στην Ελλάδα γίνονται σε αντίστοιχα τμήματα του Εθνικού Μετσόβιου Πολυτεχνείου, του Αριστοτελείου πανεπιστημίου Θεσσαλονίκης, του Πανεπιστημίου Πατρών του Πανεπιστημίου Δυτικής Μακεδονίας  και του Πολυτεχνείου Κρήτης. Η φοίτηση διαρκεί δέκα εξάμηνα και η διπλωματική εργασία εκπονείται στο δέκατο. Οι σπουδές μπορούν να συνεχίσουν και σε μεταπτυχιακό και σε διδακτορικό επίπεδο τόσο στην Ελλάδα όσο και στο εξωτερικό.
Γνωστικό αντικείμενο
Το γνωστικό αντικείμενο ενός Χημικού μηχανικού περιλαμβάνει:
Εκπαίδευση
Ο χημικός μηχανικός είναι απόφοιτος του τμήματος Χημικών Μηχανικών των Πολυτεχνείων (στην Ελλάδα από το Εθνικό Μετσόβιο Πολυτεχνείο, το Αριστοτέλειο Πανεπιστήμιο Θεσσαλονίκης, το Πανεπιστήμιο Πατρών και το Πανεπιστήμιο Δυτικής Μακεδονίας).Επίσης μπορούν να αποφοιτήσουν βοηθοί τεχνολόγοι εργαστηρίων ανάλογης ειδικότητας, από ειδικότητες των Τ.Ε.Ε., Ε.Π.Α.Λ ή Ι.Ε.Κ.
Τομείς απασχόλησης και προοπτικές αγοράς εργασίας
Επαγγελματικά μπορεί να ασχοληθεί σε βιομηχανικές παραγωγικές διαδικασίες (χημικά προϊόντα, πετρελαιοειδή, πολυμερή, κεραμικά, φαρμακευτικά, τρόφιμα, αέριο κ.α.). Επιπλέον μπορεί να έχει ρόλο τεχνικού συμβούλου ή υπεύθυνου πωλήσεων χημικών προϊόντων. Μπορεί επίσης να ασχοληθεί με την περιβαλλοντική μηχανική, την τεχνολογία προηγμένων υλικών, τη βιοχημική μηχανική, τις εφαρμογές διασφάλισης ποιότητας και περιβαλλοντικής διαχείρισης και τη διαχείριση αποθεμάτων. Ακόμα μπορεί να εργαστεί ως δημόσιος υπάλληλος σε τεχνική υπηρεσία δημοσίων οργανισμών, ως καθηγητής δευτεροβάθμιας εκπαίδευσης και ως ελεύθερος επαγγελματίας με αντικείμενο την εκπόνηση μελετών.
Η χημική μηχανική έχει σημαντικό ρόλο στην ικανοποίηση των αναγκών της κοινωνίας, και αυτός είναι παράγοντας επέκτασης του επαγγέλματος του Χημικού Μηχανικού. Ο Χημικός Μηχανικός καλείται να καλύψει, με φιλικές μεθόδους ως προς το περιβάλλον, την παραγωγή ενέργειας, τροφίμων, καταναλωτικών αγαθών, φαρμάκων κλπ.
Οι Πτυχιούχοι Χημικοί Μηχανικοί μπορούν να εργαστούν και σε χώρες τους εξωτερικού όπως η Αγγλία, η Ολλανδία, η Γερμανία ή η Σουηδία.
Χημικός Μηχανικός και Προστασία Περιβάλλοντος
Παράλληλα με τα ανωτέρω, οι σύγχρονες ανάγκες απαιτούν από τον Χημικό Μηχανικό να επιδιώκει στο έργο του τη μέγιστη εξοικονόμηση των πόρων ενεργείας/ύλης και την προστασία του περιβάλλοντος.
Παραπομπές
Κατηγορία:Χημική Μηχανική Κατηγορία:Επαγγέλματα
Γιομ Κιπούρ
To Γιομ Κιπούρ (יוֹם כִּיפּוּר, ρωμανικά: Yōm Kīpūr, μτφ.  « Ημέρα της Εξιλέωσης» ) είναι η πιο ιερή ημέρα του χρόνου στον Ιουδαϊσμό. Τα κεντρικά του θέματα είναι η εξιλέωση και η μετάνοια. Οι Εβραίοι παραδοσιακά τηρούν αυτή την ιερή ημέρα με μια ημερήσια νηστεία, εξομολόγηση και εντατική προσευχή, περνώντας συχνά το μεγαλύτερο μέρος της ημέρας σε λειτουργίες στη συναγωγή. Οι Άγιες Ημέρες περιλαμβάνουν τόσο το Ρος Ασανά όσο και το Γιομ Κιπούρ.
Ετυμολογία
Γιομ (יוֹם) σημαίνει «ημέρα» στα εβραϊκά και Κιπούρ (כִּפּוּר) μεταφράζεται ως «εξιλέωση». Το όνομα Γιομ Κιπούρ βασίζεται σε ένα στίχο του Τόρα, "...αλλά την 10η ημέρα του 7ου μήνα είναι η ημέρα του κιπούριμ σε εσένα..." Η κυριολεκτική μετάφραση της λέξης κιπούριμ είναι κάθαρση. Το Γιομ Κιπούρ είναι η ημέρα της εξιλέωσης για αμαρτίες και γίνεται η κάθαρση από αυτές.
Ρος Ασανά και Γιομ Κιπούρ
Σύμφωνα με την εβραϊκή παράδοση, ο Θεός εγγράφει τη μοίρα κάθε ατόμου για το επόμενο έτος σε ένα βιβλίο, το Βιβλίο της Ζωής, στο Ρος Ασανά, και περιμένει μέχρι το Γιομ Κιπούρ για να «σφραγίσει» την ετυμηγορία. Κατά τη διάρκεια των Ημερών του Δέους, ένας Εβραίος προσπαθεί να τροποποιήσει τη συμπεριφορά του και να ζητήσει συγχώρεση για αδικήματα που έγιναν εναντίον του Θεού και εναντίον άλλων ανθρώπινων όντων. Το βράδυ και η ημέρα του Γιομ Κιπούρ προορίζονται για δημόσιες και ιδιωτικές αναφορές και ομολογίες ενοχής (βιντούι). Στο τέλος του Γιομ Κιπούρ, ελπίζει κανείς ότι τον έχει συγχωρήσει ο Θεός.
Τήρηση
Ως μία από τις πιο σημαντικές πολιτιστικά εβραϊκές γιορτές, το Γιομ Κιπούρ τηρείται από πολλούς κοσμικούς Εβραίους που μπορεί να μην τηρούν άλλες γιορτές. Πολλοί κοσμικοί Εβραίοι παρευρίσκονται σε συναγωγή στο Γιομ Κιπούρ—για πολλούς κοσμικούς Εβραίους οι Άγιες Ημέρες είναι οι μόνες εποχές του χρόνου κατά τις οποίες παρευρίσκονται στη συναγωγή.
Προηγούμενη μέρα
Ερέβ Γιομ Κιπούρ (Λιτ. "παραμονή [της] ημέρας [της] εξιλέωσης") είναι η ημέρα που προηγείται του Γιομ Κιπούρ, που αντιστοιχεί στην ένατη ημέρα του εβραϊκού μήνα Τίσρεϊ. Αυτή η ημέρα τιμάται με πρόσθετες πρωινές προσευχές, ζητώντας συγχώρεση από άλλους, δίνοντας ελεημοσύνη, εκτελώντας το τελετουργικό καπαρότ, μια εκτεταμένη απογευματινή προσευχή και δύο εορταστικά γεύματα.
Το Λεβιτικό 16:29 ορίζει την καθιέρωση αυτής της ιερής ημέρας τη δέκατη ημέρα του έβδομου μήνα ως ημέρα εξιλέωσης για τις αμαρτίες. Το ονομάζει Σάββατο των Σαββάτων και ημέρα κατά την οποία κάποιος πρέπει να ταλαιπωρήσει την ψυχή του.
Το Λεβιτικό 23:27 ορίζει ότι το Γιομ Κιπούρ είναι μια αυστηρή ημέρα ανάπαυσης.
Παραδοσιακά τηρούνται πέντε επιπλέον απαγορεύσεις, όπως περιγράφεται στην εβραϊκή προφορική παράδοση.
Οι απαγορεύσεις είναι οι εξής:
Με την αποχή από αυτές τις δραστηριότητες, το σώμα αισθάνεται άβολα αλλά μπορεί ακόμα να επιβιώσει. Η ψυχή θεωρείται ότι είναι η ζωτική δύναμη σε ένα σώμα. Επομένως, κάνοντας το σώμα κάποιου άβολο, η ψυχή του είναι άβολη. Νιώθοντας πόνο μπορεί κανείς να νιώσει πώς νιώθουν οι άλλοι όταν πονούν. Αυτός είναι ο σκοπός των απαγορεύσεων.
Η ένδυση με λευκά ρούχα (ή ένα κίτελ για τους Εβραίους Ασκενάζι), είναι παραδοσιακό για να συμβολίζει την αγνότητα κάποιου αυτή την ημέρα. Πολλοί Ορθόδοξοι άντρες βυθίζονται σε ένα μικβέ την ημέρα πριν από το Γιομ Κιπούρ.
Για να κερδίσει κανείς εξιλέωση από τον Θεό, πρέπει να:
Παραμονή
Πριν από τη δύση του ηλίου την παραμονή του Γιομ Κιπούρ, οι πιστοί συγκεντρώνονται στη συναγωγή. Η Κιβωτός ανοίγει και δύο άτομα παίρνουν από αυτήν δύο Σεφέρ Τορά (κύλινδροι Τορά). Στη συνέχεια παίρνουν τις θέσεις τους, ένας σε κάθε πλευρά της Χαζάν, και οι τρεις απαγγέλλουν (στα Εβραϊκά):"Στο δικαστήριο του Ουρανού και στο δικαστήριο της γης, θεωρούμε νόμιμο να προσευχόμαστε με παραβάτες."Στη συνέχεια, ο ψάλτης ψάλλει την προσευχή Κολ-Νιντρέ (αραμαϊκά: כל נדרי, μετάφραση: «Όλοι οι όρκοι»). Απαγγέλλεται στα αραμαϊκά. Το όνομά Κολ-Νιντρέ προέρχεται από τις πρώτες λέξεις της προσευχής και μεταφράζεται «Όλοι οι όρκοι».
Λειτουργίες προσευχής
Πολλοί παντρεμένοι Ορθόδοξοι άντρες Ασκενάζι φορούν ένα κιτέλ, ένα λευκό ένδυμα που μοιάζει με ρόμπα για τις βραδινές προσευχές στο Γιομ Κιπούρ, το οποίο ειδάλλως χρησιμοποιείται από τους άνδρες την ημέρα του γάμου τους. Φορούν επίσης τάλιτ (σάλι προσευχής), το οποίο συνήθως φοριέται μόνο κατά τις πρωινές λειτουργίες.
Οι υπηρεσίες προσευχής ξεκινούν με την προσευχή Κολ-Νιντρέ, η οποία απαγγέλλεται πριν από τη δύση του ηλίου. Το Κολ-Νιντρέ είναι μια προσευχή που χρονολογείται από το Ισραήλ του 9ου αιώνα. Απαγγέλλεται με δραματικό τρόπο, μπροστά στην ανοιχτή κιβωτό, χρησιμοποιώντας μια μελωδία που χρονολογείται από τον 16ο αιώνα.
Η λειτουργία ολοκληρώνεται με την προσευχή Νεϊλά («κλείσιμο»), η οποία αρχίζει λίγο πριν τη δύση του ηλίου, όταν θα κλείσουν οι «πύλες της προσευχής». Το Γιομ Κιπούρ τελειώνει με μια απαγγελία του Σεμά Ισραήλ και το φύσημα του σοφάρ, που σηματοδοτεί το τέλος της νηστείας.
Παραπομπές
Κατηγορία:Λήμματα που περιέχουν κείμενο στα εβραϊκά Κατηγορία:Εβραϊκά έθιμα Κατηγορία:Ιουδαϊσμός Κατηγορία:Θρησκευτικές εορτές και τελετές
Ουλίσες ΦΚ
Η Ουλίσες ΦΚ (αρμενικά: Ուլիս Ֆուտբոլային Ակումբ) ήταν αρμενική ποδοσφαιρική ομάδα με έδρα το Γερεβάν που συμμετείχε στο πρωτάθλημα ποδοσφαίρου Αρμενίας. Ιδρύθηκε το 2000 και διαλύθηκε το 2016 εξαιτίας οικονομικών προβλημάτων. Τελευταία έδρα της ήταν το χωρητικότητας 14403 θέσεων, Στάδιο Βαζγκέν Σαρκσιάν.
Ιστορία
Ο σύλλογος ιδρύθηκε το 2000 ως Ντιναμό 2000 Γερεβάν και το 2004 μετονομάστηκε σε Ντιναμό-Ζενίτ Γερεβάν, ενώ το 2006 έλαβε την πιο πρόσφατη ονομασία της. Το 2001 πραγματοποίησε την πρώτη της εμφάνιση στην Α΄ Κατηγορία της Αρμενίας καταλαμβάνοντας την ένατη θέση σε σύνολο 13 ομάδων. Ακολούθησαν αρκετές σεζόν κατά τις οποίες η ομάδα τερμάτιζε στο β΄ μισό του βαθμολογικού πίνακα και μάλιστα το 2006 κατετάγη στην όγδοη και τελευταία θέση. Κατόπιν τούτου ακολούθησε αγώνας μπαράζ με την Ντιναμό Γερεβάν της Β΄ Κατηγορίας, επί της οποίας η Ουλίσες επικράτησε με 4-2 εξασφαλίζοντας την παραμονή στην ανώτερη κατηγορία.
Το 2011 η Ουλίσες κατέκτησε για πρώτη φορά στην ιστορία της το αρμενικό πρωτάθλημα, συγκεντρώνοντας 53 βαθμούς σε 28 αγωνιστικές και βάζοντας τέλος στο ρεκόρ της Πιουνίκ που μετρούσε 10 συνεχόμενες κατακτήσεις. Τις σεζόν 2012/13 και 2013/14 κατετάγη εκ νέου στις τελευταίες θέσεις της βαθμολογίας, ενώ κατά την αγωνιστική περίοδο 2014/15 τερμάτισε στη δεύτερη θέση, 11 βαθμούς πίσω από την πρωταθλήτρια Πιουνίκ.
Ο σύλλογος διαλύθηκε τον Φεβρουάριο του 2016 όταν αποβλήθηκε από το πρωτάθλημα εξαιτίας σοβαρών οικονομικών και διοικητικών προβλημάτων.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 2000 Κατηγορία:Ποδοσφαιρικές ομάδες Αρμενίας
Αζερικές βουλευτικές εκλογές (2020)
Στις 9 Φεβρουαρίου 2020 διεξήχθησαν πρόωρες βουλευτικές εκλογές στο Αζερμπαϊτζάν για την εκλογή των 125 μελών της Εθνοσυνέλευσης. Αρχικά ήταν προγραμματισμένες για τον Νοέμβριο, αλλά αντί αυτού ο Πρόεδρος Ιλχάμ Αλίγιεφ προκήρυξε τις εκλογές πρόωρα, 7 μήνες νωρίτερα. Ήταν οι πρώτες πρόωρες εκλογές από την ανεξαρτητοποίησή του, το 1991. Τα προκαταρκτικά αποτελέσματα έδειξαν ότι το κόμμα του Αλίγιεφ διατήρησε τη θέση του, κερδίζοντας τις 72 από τις 125 έδρες. Το δεύτερο κόμμα ήταν το Κόμμα Αλληλέγγυων Πολιτών που κέρδισε μόνο τρεις έδρες.
Η πρώτη συνεδρίαση της νέας Εθνοσυνέλευσης έγινε στις 10 Μαρτίου 2020. Η Σαχίμπα Γκαφάροβα εξελέγη Ομιλήτρια της Εθνοσυνέλευσης.
Εκλογικό σύστημα
Τα 125 μέλη της Εθνοσυνέλευσης εκλέχτηκαν για πενταετή θητεία με άμεση, καθολική, ισότιμη και μυστική ψηφοφορία όπως ορίζει το Σύνταγμα του Αζερμπαϊτζάν. Δικαίωμα προσέλευσης είχαν όλοι οι πολίτες του Αζερμπαϊτζάν ηλικίας άνω των 18 ετών, με την προϋπόθεση να έχουν διαμείνει στη χώρα για πάνω από 5 χρόνια και να μην έχουν αποστερηθεί το δικαίωμα ψήφου λόγω δικαστικής απόφασης. Το εκλογικό σύστημα ήταν απλό πλειοψηφικό σε 125 μονοεδρικές περιφέρειες.
Ντερμπέντ
To Ντερμπέντ (ρωσικά: Дербе́нт, περσικά: دربند, αζέρικα: Dərbənd) είναι πόλη στο Νταγκεστάν στη Ρωσία, δίπλα στην Κασπία Θάλασσα, βόρεια των ρωσικών συνόρων με το Αζερμπαϊτζάν. Είναι η νοτιότερα ευρισκόμενη πόλη της Ρωσίας, και η δεύτερη σημαντικότερη πόλη του Νταγκεστάν. Έχει πληθυσμό 123.008 κατοίκους σύμφωνα με την απογραφή του έτους 2017, αυξημένο κατά 45.000 περίπου κατοίκους σε σχέση με τον αντίστοιχο του έτους 1989.
Αζερικές βουλευτικές εκλογές (2020)
Εκλογικό σύστημα
Δικαίωμα υποψηφιότητας έχουν όλοι οι πολίτες του Αζερμπαϊτζάν ηλικίας άνω των 18 ετών, υπό την προϋπόθεση να μην είναι καταδικασμένοι εγκληματίες, να μην έχουν αποστερηθεί το δικαίωμα λόγω δικαστικής απόφασης, να μην έχουν διπλή ιθαγένεια και να μην έχουν υποχρεώσεις προς ξένες χώρες. Η υποψηφιότητα είναι ασύμβατη με τα επαγγέλματα: επαγγελματίες στρατιωτικοί, δικαστικοί, αξιωματούχοι της κυβέρνησης, θρησκευτικοί αξιωματούχοι και με αμοιβώμενες δραστηριότητες (εκτός από το επιστημονικό, δημιουργικό ή εκπαιδευτικό έργο). Για να προκριθεί ένας υποψήφιος για συμμετοχή στις εκλογές πρέπει να συγκεντρώσει τουλάχιστον 450 υπογραφές από τους εκλογείς της εκλογικής του περιφέρειας.
Ντερμπέντ
Το Ντερμπέντ καταλαμβάνει το στενό διάδρομο ανάμεσα στην Κασπία Θάλασσα και την οροσειρά του Καυκάσου που ενώνει τις στέπες της Ευρασίας στα βόρεια με το υψίπεδο του Ιράν στα νότια.
Αζερικές βουλευτικές εκλογές (2020)
Ιστορικό
Στο συνταγματικό δημοψήφισμα που έγινε στις 26 Σεπτεμβρίου 2016, οι εκλογείς κλήθηκαν να απαντήσουν αν εγκρίνουν τις 29 συνταγματικές τροποποιήσεις που προτάθηκαν. Όλες οι τροποποιήσεις εγκρίθηκαν από το 89-95% των ψηφοφόρων. Με τις νέες αλλαγές ενισχύθηκαν οι εξουσίες του Προέδρου Ιλχάμ Αλίγιεφ: η Προεδρική θητεία αυξήθηκε από 5 σε 7 χρόνια, ιδρύθηκε το γραφείο του Αντιπροέδρου στο οποίο ο Πρόεδρος διόρισε τη σύζυγό του, Μεχριμπάν Αλίεβα, και θεσπίστηκε το δικαίωμα του Προέδρου να προκηρύσσει πρόωρες εκλογές. Στη συνέχεια, προκήρυξε πρόωρες προεδρικές εκλογές, 6 μήνες νωρίτερα, στις οποίες επανεξελέγη ο ίδιος. Στις 5 Δεκεμβρίου 2019 ο Αλίγιεφ, με προεδρικό διάταγμα διέλυσε το κοινοβούλιο και προκήρυξε πρόωρες βουλευτικές εκλογές για τις 9 Φεβρουαρίου 2020, περίπου 7 μήνες νωρίτερα.
Ντερμπέντ
Το Ντερμπέντ ισχυρίζεται ότι κατέχει τον τίτλο της παλαιότερης πόλης στη Ρωσία, με ιστορικά ντοκουμέντα που ανάγονται στον 8ο αιώνα μ.Χ. Εξαιτίας της στρατηγικής του θέσης, άλλαξε αφέντες πολλές φορές, αποτελώντας τμήμα περσικών, αραβικών, μογγολικών, τιμουριδικών, σιρβανικών, και άλλων ιρανικών βασιλείων. Τον 19ο αιώνα, η πόλη πέρασε από τα χέρια των Ιρανών σε αυτά των Ρώσων με τη Συνθήκη του Γκουλιστάν το 1813.
Αζερικές βουλευτικές εκλογές (2020)
Συμμετοχές
Ένας αριθμός ρεκόρ 2.431 ατόμων υπέβαλε αίτηση υποψηφιότητας για τις εκλογές. Από αυτούς, οι 1.637 καταχωρήθηκαν επίσημα, αλλά μέχρι τις 31 Ιανουαρίου 2020 οι 312 απέσυραν τις υποψηφιότητές τους. Από όσους αποσύρθηκαν, οι περισσότεροι ήταν μέλη του κόμματος Νέο Αζερμπαϊτζάν. Τελικά, στις εκλογές της 9ης Φεβρουαρίου 2020 συμμετείχαν 1.325 υποψήφιοι, από τους οποίους οι 360 εκπροσώπησαν 19 διαφορετικά πολιτικά κόμματα.
Ντερμπέντ
Παραπομπές
Κατηγορία:Πόλεις της Ρωσίας
Αζερικές βουλευτικές εκλογές (2020)
Αποτελέσματα
Στις εκλογές της 9ης Φεβρουαρίου, 9 κόμματα κέρδισαν έδρες. Πρώτο κόμμα ήρθε το Νέο Αζερμπαϊτζάν που κέρδισε τις 70 από τις 125 έδρες, δηλαδή το 56% των εδρών. Οι 4 έδρες έμειναν κενές. Από τα 121 εκλεγμένα μέλη, οι 100 ήταν άνδρες και οι 21 (16,8% του συνόλου) ήταν γυναίκες.
Μετά τις εκλογές
Τα ξένα μέσα ενημέρωσης και ανεξάρτητοι παρατηρητές ανέφεραν διάφορες ανωμαλίες στη διεξαγωγή των εκλογών. Οι εκλογικές επιτροπές δεν τήρησαν αυστηρά τους κανονισμούς, υπάρχουν υποψίες για "νοθεία" στις κάλπες και ψηφοφόρους που ψήφισαν πάνω από μία φορά, υπήρξαν βίαια επεισόδια και βιαιοπραγίες, σε ορισμένα εκλογικά κέντρα παρεμποδίστηκε η βιντεοσκόπηση της ψηφοφορίας από τις κάμερες επιτήρησης και παρεμποδίστηκε επίσης το έργο των δημοσιογράφων. Στις 13 Ιανουαρίου 2020 η Κεντρική Εκλογική Επιτροπή κήρυξε τις εκλογές ως άκυρες για ορισμένες εκλογικές περιφέρειες. Συνολικά, τα αποτελέσματα από 328 εκλογικά κέντρα κηρύχτηκαν άκυρα.
Τελικά εκλέχτηκαν τα 121 από τα 125 μέλη της Εθνοσυνέλευσης, ενώ 4 έδρες παραμένουν κενές.
Στις 10 Μαρτίου πραγματοποιήθηκε η πρώτη συνεδρίαση της νέας Εθνοσυνέλευσης. Η Σαχίμπα Γκαφάροβα εξελέγη Πρόεδρος της βουλής.
Παραπομπές
2020 Κατηγορία:Εκλογές του 2020
Μασητηριακή μυαλγία
Το σύνδρομο της μασητηριακής μυαλγίας (αγγλ. masticatory myalgia) είναι ένα από τα επώδυνα μυοπεριτονιακά σύνδρομα, παρόμοιο με αυτά που εντοπίζονται στον ώμο, στον αυχένα και στην οσφύ. Το σύνδρομο αυτό εντοπίζεται σε έναν ή περισσότερους μυς από την ομάδα των μυών που κινούν τη γνάθο, και οι οποίοι ονομάζονται μασητήριοι μύες (masticatory musles).
Συνώνυμα
Για το σύνδρομο αυτό στις αγγλοσαξωνικές χώρες χρησιμοποιούν περισσότερο τον όρο Διαταραχές Κροταφογναθικής (Temporomandibular Disorders), στην Ελβετία Μυοαρθροπάθεια (Myoarthropathie), στη Γερμανία Κρανιογναθική  Δυσλειτουργία (Kraniomandibuläre Dysfunktion), ενώ ο παλαιότερος όρος σύνδρομο Costen (Costen's syndrome) έχει εγκαταλειφθεί και δεν χρησιμοποιείται πλέον. Το συγκεκριμένο σύνδρομο αναφέρεται στη διεθνή βιβλιογραφία και με πολλά άλλα ονόματα, όπως:
Αίτια
Όπως και στα άλλα μυοπεριτονιακά σύνδρομα, το παθολογικό χαρακτηριστικό της μασητηριακής μυαλγίας είναι η μυϊκή υπερτονία, η οποία, στην περίπτωση αυτή, εντοπίζεται σε έναν ή περισσότερους από τους μυς που κινούν τη γνάθο.
Τα άτομα που βρίσκονται σε κατάσταση ψυχικού stress ή άγχους παρουσιάζουν αυξημένη δραστηριότητα στο μυϊκό τους σύστημα, που εμφανίζεται ταυτόχρονα και με αύξηση της έντασης του μυϊκού τόνου (υπερτονία). Η αυξημένη αυτή μυϊκή δραστηριότητα εντοπίζεται σε ορισμένη περιοχή και στην προκειμένη περίπτωση εμφανίζεται σαν άλλοτε άλλης εντάσεως σφίξιμο των γνάθων ή τρίξιμο των δοντιών κατά τη διάρκεια της ημέρας ή κατά τον ύπνο. Όταν η αυξημένη αυτή μυϊκή δραστηριότητα παραταθεί για αρκετό χρονικό διάστημα, τότε προκαλείται πόνος από τον μυ ή τους μυς που συσπώνται.
Οι ασθενείς, που πάσχουν από το σύνδρομο μασητηριακής μυαλγίας, παρόλο ότι όλοι εμφανίζουν μυϊκή υπερτονία που εκδηλώνεται με παρόμοια συμπτώματα, δεν αποτελούν ομοιογενές σύνολο, γιατί η αιτιολογία της υπερτονίας ποικίλει. Οι παράγοντες που ενοχοποιούνται ως αίτια της μυϊκής αυτής υπερτονίας είναι οι παρακάτω :
1. Το ψυχικό stress και το άγχος. Η σημασία των ψυχικών παραγόντων είναι αναμφισβητήτως πρωταρχική ,ενώ και οι υπόλοιπες αιτίες συμβάλλουν στην πρόκληση του συνδρόμου.
3. Διαταραχές της σύγκλεισης των δοντιών της κάτω με τα δόντια της άνω γνάθου. Τέτοιες διαταραχές της οδοντικής σύγκλεισης μπορεί να αποτελούν αιτία αλλά και μπορεί να είναι αποτέλεσμα της υπερτονίας.
4. Οι ανωμαλίες των πλαγίων κινήσεων της γνάθου σχετίζονται άμεσα με μυϊκή δυσλειτουργία. 5. Η υπερκινητικότητα της κροταφογναθικής διαρθρώσεως ενοχοποιείται ως αίτιο μυϊκής υπερτονίας, καθώς στις καταστάσεις αυτές επιβαρύνεται η λειτουργία των μυών.
6. Ο άμεσος μηχανικός ερεθισμός των ιστών κατά τις κινήσεις της γνάθου, όπως αυτός που συμβαίνει από την προς τα έξω έκφυση των άνω  τρίτων γομφίων αποτελεί επίσης αίτιο.
7. Τέλος, η υπέρμετρη και παρατεταμένη διάταση των μυών, όπως απαιτείται μερικές φορές  κατά  τη  διάρκεια οδοντιατρικών θεραπειών,  μπορεί να αποτελέσει αίτιο έκλυσης του συνδρόμου.
Νοσηρότητα
Το σύνδρομο μασητηριακής μυαλγίας είναι πολύ συχνό. Το ποσοστό νοσηρότητας υπολογίζεται σε 7,5% του γενικού πληθυσμού. Επί πλέον του ποσοστού αυτού, καταγράφεται και μία άλλη ομάδα, που αποτελεί περίπου το 22,5% του γενικού πληθυσμού, η οποία αποτελείται από άτομα που παρουσιάζουν τουλάχιστο δύο δυσλειτουργικά σημεία. Στα άτομα της δεύτερης αυτής ομάδας η μυϊκή σύσπαση δεν προκαλεί πόνο, λόγω της μικρής έντασης της σύσπασης. Η κατάσταση αυτή, στην οποία τα δυσλειτουργικά σημεία δεν συνοδεύονται από πόνο, ονομάζεται μασητηριακή δυσλειτουργία και πολλές φορές προηγείται της πλήρους εκδήλωσης του συνδρόμου μασητηριακής μυαλγίας.
Ο πόνος
Όταν η σύσπαση εγκατασταθεί και προκαλέσει μυαλγία, τότε δημιουργείται φαύλος κύκλος, κατά τον οποίο το μυϊκό άλγος επιτείνει αντανακλαστικά την σύσπαση του μυός, που με τη σειρά της αυξάνει το μυϊκό άλγος κ.ο.κ. Ο φαύλος αυτός κύκλος δεν αφορά μόνο το κλειστό σύστημα ενός μόνο μυός αλλά με αντανακλαστικούς μηχανισμούς επεκτείνεται και στους παρακείμενους μυς.
Ο πόνος της μασητηριακής μυαλγίας είναι συνεχής, αμβλύς και διάχυτος. Δηλαδή έχει τα τυπικά χαρακτηριστικά πόνου που προέρχεται από μυϊκές μονάδες, όπως αυτά περιγράφονται και στις κάθε άλλης εντοπίσεως μυαλγίες. Ο πόνος συχνά εντοπίζεται σε μία πλευρά του προσώπου και σπανιότερα και στις δύο πλευρές. Συνήθως εντοπίζεται στην περιοχή μπροστά από το αυτί και επεκτείνεται στον κρόταφο, το μέτωπο, καθώς και κάτω από τη γωνία της κάτω γνάθου. Καμιά φορά αντανακλά και σε απομακρυσμένες περιοχές, όπως προς τον αυχένα και τον ώμο. Ο πόνος επιτείνεται κατά τις κινήσεις της κάτω γνάθου. Στις περιόδους εξάρσεως μάλιστα γίνεται τόσο ισχυρός, ώστε να αποτρέπει τον ασθενή από τη μάσηση σκληρών τροφών και από την ευρεία διάνοιξη του στόματος (τρισμός).
Συγχρόνως με τον πόνο παρατηρείται και ευαισθησία κατά τη ψηλάφηση των μασητηρίων μυών. Η κροταφογναθική άρθρωση δεν είναι ευαίσθητη παρά μόνο στις χρόνιες περιπτώσεις, στις οποίες το αποτέλεσμα της υπερτονίας και των αυξημένων πιέσεων στις αρθρικές επιφάνειες, έχει ως επακόλουθο τη φθορά της άρθρωσης. Η επιπλοκή αυτή ονομάζεται  εκφυλιστική αρθροπάθεια (οστεοαρθρίτιδα).
Η δυσλειτουργία
Ο τρισμός ή περιορισμός της κινητικότητας της γνάθου είναι επίσης συχνό σημείο δυσλειτουργίας και συνήθως εμφανίζεται ως αδυναμία των αρρώστων να ανοίξουν το στόμα τους περισσότερο από 2 ή 3 εκ.
Σε πολλούς αρρώστους κατά την πρωινή έγερση εμφανίζονται επεισόδια έντονου τρισμού («πιασίματα» της γνάθου), που χαρακτηρίζονται από πλήρη αδυναμία διανοίξεως του στόματος και που σε κάποιες περιπτώσεις συνοδεύονται και από πόνο. Στις περιπτώσεις αυτές το «πιάσιμο» της γνάθου διαρκεί περίπου πέντε με δέκα λεπτά και υποχωρεί βαθμιαία. Αυτό εμφανίζεται συχνότερα σε άτομα που παρουσιάζουν βρουξισμό, δηλαδή το κατά την διάρκεια του ύπνου παρατηρούμενο σφίξιμο των γνάθων ή και το τρίξιμο των δοντιών, που προέρχεται από ισχυρές και ικανού εύρους πλάγιες κινήσεις της κάτω γνάθου.